bg en bg ru ru bg bg ru hbs_cyr ru ru ru ru bg bg ru ru bg bg zh bg bg bg bg bg bg en bg bg bg en bg bg bg bg bg en bg mk en
Как бързо да влезем във форма след празниците – Vessela Health Zone
Диагностика на сърдечно съдовия риск
By д-р Весела Коевска Articles July 1, 2020
Всички обичаме празниците, защото те разчупват рамката на ежедневието, създавайки много настроение и позитивизъм.
Българската традиция на Коледните и Новогодишни празници всяка година ни носи неповторимо изживяване с вълнуващите приготовления, с дългоочакваната изненада на подаръците и с богатата трапеза, отрупана с традиционни ястия. Едва ли някой може да устои на изкушението да опита от всички кулинарни чудеса на домашната кухня и да не похапне до насита.
За организма обаче, празничното угощение се оказва тежко изпитание. Поетата обилна храна с високо съдържание на мазнини и въглехидрати принуждава храносмилателната система да работи в режим на извънредно натоварване, особено ако човек допусне да преяжда няколко поредни дни или по-дълго време.
Преяждането е свързано и с прием на различни по характер храни, несъвместими помежду им, което допълнително затруднява тяхното пълноценно разграждане и усвояване от организма. Алкохолните напитки, като част от празничното меню, натоварват черния дроб и добавят още калории. Всичко това води до прибавяне на излишни килограми и токсикация на организма, което се усеща като цялостен дискомфорт – мудност, умора, понижен жизнен тонус и работоспособност.
Много хора след празниците изпадат в това състояние, а то изисква да се даде известна почивка на храносмилателния тракт. Понеже зимата не е сезон, подходящ за продължително гладуване, ще отговоря на запитванията как да се направи следпразничното разтоварване като предложа следната тридневна схема:
І ден – 2 л течности –  билков чай със или без лимонов сок, прясно изцедени плодови или зеленчукови сокове – по собствен избор. Може сурови плодове, но при обострени гастрит, язва или колит – само в компот.
ІІ ден – 1½ л течности, задушени или на пара приготвени зеленчуци – без картофи и без добавка на сол и мазнина, 2-3 порции за деня.
ІІІ ден – добре сварена зърнена каша от жито, елда, просо, киноа или амарант – според предпочитанията, в комбинация с настъргана ябълка – без захар и мед, 1-2 порции за деня и отново 1 порция задушени или на пара приготвени зеленчуци.
През тези дни абсолютно са забранени хляб, тестени и захарни изделия.
Вечерта, преди началото на разтоварването, задължително се приема очистително – английска сол, рициново масло или др.
Ако след третия ден човек се чувства в добра кондиция, но иска да разтовари още 1-2 кг, може да повтори схемата, като започне пак от първия ден.
Тази диета може да продължи 3-6-9 дни и да се провежда всеки път, когато се прекали с храната или при необходимост от отслабване.
Хора с хронични проблеми на храносмилателната система като гастрит, язва, колит, жлъчно-каменна болест и др., бих посъветвала да бъдат много внимателни с храната и напитките, особено по празници, като стриктно съблюдават строгите забрани в диетичния им режим. Това се отнася също и за онези, които са предразположени към подагра или имат сърдечно-съдов проблем. Разумното отношение към собствения организъм ще им спести нежелани и понякога доста критични спешни състояния, излишни тревоги на техните близки и помрачаване на хубавите празнични поводи.
Накрая, за всички, които искат да бъдат винаги във форма, и в делник и в празник, бих искала да цитирам един мъдър съвет на нашия народен лечител Петър Димков: “Тайната на здравето е умереност във всичко”.
2017 © Copyrights VesselaHealthZone.com